Ritstjórn Húsa og híbýla fékk gott boð frá Epal í vikunni um að hitta Christian Thulstrup Lauesen einn stofnanda danska vörumerkisins Ro sem staddur var hér á landi . Fyrirtækið var stofnað árið 2013 og hefur átt mikilli velgengni að fagna síðan . Hugmyndafræði Ro gengur fyrst á fremst út á það að staldra við og njóta augnabliksins , líkt og nafnið gefur til kynna . Áherslan er á gæði og handverk og eru vörur fyrirtækisins einfaldar í formi og lögun og falla vel að umhverfi sínu . Mynd / Aðsend Mynd / Aðsend Umhverfissjónarmið koma skýrt fram í hugmyndafræði Ro og stendur fyrirtækið fyrir heiðarlegri framleiðslu frá upphafi til enda . Lagt er upp með að efniviðurinn sem hönnuðir notast við standist tímans tönn og að vörurnar hafi margskonar notagildi . Jafnframt á að vera auðvelt að endurvinna það hráefni sem notast er við . Gríðarleg vinna er lögð í efnisvalið , rannsóknir gerðar og ýmsar prófanir svo vörurnar standist strangar gæðakröfur fyrirtækisins . Fagurfræði og notagildi tvinnast saman á skemmtilegan hátt og má segja að vörurnar séu í senn listmunir og nytjahlutir . Línan samanstendur af glervösum , kertastjökum og -luktum , viðarbrettum , ofnheldum leirskálum og öðrum borðbúnaði .